RESOLUCIÓN do 26 de abril de 2000, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, da revisión salarial para o ano 2000 do convenio colectivo para o persoal da cafetería de persoal do Complexo Hospitalario Juan Canalejo (actual empresa concesionaria Serunión, S.A.).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/06/2000

Visto o expediente de revisión salarial para o ano 2000 do convenio colectivo para o persoal da cafetería de persoal do Complexo Hospitalario Juan Canalejo (actual empresa concesionaria Serunión, S.A.) (código 1502322) que tivo entrada nesta delegación provincial o día 17-4-2000, subscrito en representación da parte económica pola empresa, e da parte social, polo delegado de persoal, o día 9-3-2000, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto de traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro rexistro de convenios colectivos de traballo existente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 26 de abril de 2000.
Mª Reyes Carabel Pedreira
Delegada provincial da Coruña
Convenio colectivo do persoal de cafetería de
persoal do Complexo Hospitalario Juan Canalejo
Táboa salarial do ano 2000
Asistentes:
Pola parte empresarial: Roberto Casal Ferreira.
Pola parte social:
José Manuel Álvarez Rodríguez.
José Ramón Grela (asesor-CC.OO.).
Na Coruña o 9 de marzo de 2000, ás 12 horas, nos locais da empresa, reúnense, dunha parte, a representación empresarial de Serunión, S.A., concesionaria da cafetería de persoal do Complexo Hospitalario Juan Canalejo, e doutra, a representación
social indicada. Os reunidos constatan os seguintes extremos:
Primeiro.-Establece o artigo 5 do convenio colectivo do persoal da cafetería de persoal do Complexo Hospitalario Juan Canalejo que ó cumpri-la data do seu vencemento, o convenio prorrógase tacitamente de ano en ano, de non mediar denuncia por calquera das partes contratantes cun mes, como mínimo, de antelación á data de expiración. De se prorrogar pola tácita, tódolos conceptos económicos incrementaranse no IPC (índice de prezos ó consumo) establecido polo INE (Instituto Nacional de Estatística).
Segundo.-Ó non facer uso antes de decembro de 1999 (nin a parte empresarial nin a social) da denuncia prevista no artigo 5º este convenio débese prorrogar pola tácita, e tódolos conceptos económicos incrementaranse no IPC establecido polo INE.
Terceiro.-Que o IPC constatado e publicado polo INE polo período comprendido desde o 1 de xaneiro de 1999 ó 31 de decembro de 1999 é do 2,9%.
Cuarto.-Que as táboas sobre as que hai que aplica-lo incremento do 2,9% son as de 1999 (anexo I), as cales se atopan publicadas no BOP nº 94, do 27-4-1999.
En relación con todo o anterior, as partes acordan:
I. Incrementa-las táboas salariais de 1999 cun 2,9%. Estas táboas son as que figuran no anexo I desta acta.
II. Este incremento aplicarase desde o 1 de xaneiro de 2000. Os atrasos aboaranse antes de rematar marzo de 2000.
III. Acórdase que ós traballadores coa categoría de axudante camareiro, na nómina de xaneiro, se lles recoñecerá a categoría de camareiro.
IV. Autorizar a José Ramón Grela para que proceda a presenta-la acta e o anexo ante a autoridade laboral para proceder ós trámites de rexistro, depósito e publicación.
Sen máis asuntos que tratar, asínase con conformidade esta acta no lugar e data no encabezamento expresados.
ANEXO I
Táboa salarial 2000
Categorías
Salario base
mensual
Compl.
cantidade
de traballo
mensual
Compl.
transporte
mensual
Total
mensual
Total
anual
Xerente
129.976
11.199
6.720
147.895
2.164.668
Oficial adm.
111.239
11.199
6.720
129.158
1.883.613
Encargado
111.239
11.199
6.720
129.158
1.883.613
Cociñeiro
111.239
11.199
6.720
129.158
1.883.613
Camareiro
111.239
11.199
6.720
129.158
1.883.613
Aux. caixa
111.239
11.199
6.720
129.158
1.883.613
Axudante
107.237
11.199
6.720
125.156
1.823.583
Fregadora
107.237
11.199
6.720
125.156
1.823.583